cyanic-selkie/wikianc huggingface dataset:
Monggoliya
A̱byin Monggoliya (Shong: /mɒŋˈɡoʊliə/; Monggol: Монгол Улс Mongol Uls, Monggol Taada: 50px|Alt=Monggol ulus, a̱ka̱k a̱lyoot Monggoliya, di̱ lyuut Monggol Moŋğol ulus; a̱ca̱caat fa "A̱byin Monggol" ku "Si̱tet Monggoliya"), yet a̱byin kya nang bibyin ghyáng keang di̱ tityak a̱ni di̱ fam-a̱byin A̱tyin A̱siya. Ka̱ shyia̱ tsi̱tsak bibyin Roshiya di̱ fam a̱za hu ma̱ng Caina di̱ fam a̱tak hu, a̱jini ka̱ yet a̱byin hyia̱k ma̱ng Fam-a̱byin Monggoliya Mami Ku Nyia̱ Tyok A̱pyia̱ a̱ni. Ka̱ kup shi kyai a̱byin kilomita a̱ma̱ntanaai 1,564,116 (met a̱ma̱ntanaai 603,909), ka̱ si̱ byia̱ shi á̱niet miliyon 3.3 hwa ci̱k, si̱ ku tyia̱ nang ka̱ yet a̱sa̱t a̱byin swanta a̱ swak di̱ byia̱ á̱niet ba̱ swan gbang ma̱ng á̱ghyang a̱ni. A̱byin Monggoliya kya yet a̱byin swanta nang bibyin ghyáng keang di̱ kuzang fam ka̱ swak ma̱ng shi kyai a̱byin a̱ni ka̱ nwai shyia̱ kpa̱nkpaan ma̱ng kyai a̱sa̱khwot ka̱ shyia̱ a̱ka̱wa̱tyia̱ a̱byin a̱ni. A̱byin ka nhyat pa̱mpai ma̱ng steppe a̱kwop, ma̱ng tsutsok di̱ fam a̱za ma̱ng jenshyung nka hu ma̱ng Kyai A̱ji̱jak Gobi di̱ fam a̱tak hu. Ulaanbaatar, a̱keangtung ma̱ng a̱gba̱ndang a̱keang a̱ swak ma̱ng shi nka wu, ba̱ng kpa̱mkpaan ma̱ng kap á̱kum a̱mgba̱m á̱niet a̱byin hu.
John Ba̱la Gora
Nta̱m
A̱tyoli John ku yet a̱tyutyiet mi̱ L.E.A. Primary School Nietcen A̱fakan kyiak neet ma̱ a̱lyia̱ 1977 si̱ nat 1978 (Kweam Tyiet A̱lyia̱ A̱nyiung), a̱wot a̱ si̱ bu tyiet a̱ja 1980-1981. A si̱ ma tyiet mi̱ GDSS Babban Duhu, Ka̱sina (1985-1987); GSS Kagarko (1987-1989); GSS Nietcen A̱fakan (1989-1992); ma̱ng GSS Takad (1992-1996).
A̱ ku yet A̱kwak A̱son A̱byin sot Kataf Students Union (1983-1984), mbeang A̱kwak A̱son The Kataf Youth Wing (1982-1984).
Monggoliya
Ya̱fang
Bibyin swanta Bibyin A̱siya Bibyin A̱tyin A̱siya
John Ba̱la Gora
Nta̱m
A̱tyoli John si̱ yet A̱tyulyuut Kansi̱t A̱byintyok A̱tyap wu ma̱ng A̱tyulyuut A̱pyia̱ A̱gwatyap kyiak neet mi̱ Zwat Tsat 1996 ba̱ng si̱ tat jen kwi A̱gwam Ba̱la A̱de Da̱ukee mi̱ Zwat Jhyiung 2005, a̱wot a̱ si̱ ba̱ ya a̱son kyiak neet mi̱ khwi tyok A̱gwam Harrison Bunggwon ma̱ a̱lyia̱ 1996 ba̱ng si̱ tat 2009. Di̱n jen a̱ja, á̱ si̱ nwuak cuk A̱tyulyuut ji ma̱ A̱tyoli Yakubu Uma̱ru Gora, a̱wot ma̱nang nggu A̱tyoli Yakubu si̱ shyia̱ jen ba̱t a̱ni bah, A̱tyoli John si̱ ba̱ neap mbwak a̱ si̱ beang nggu ma̱ng ta̱m a̱hwa ba̱ng si̱ tat ma̱ a̱lyia̱ 2012.
Mi̱ di̱n jen ji nang ta̱m A̱tyulyuut hu byia̱k a̱ nat da̱ a̱vwuo A̱tyoli Yakubu a̱ni, A̱tyoli John si̱ kin ngya a̱son ma̱ng ta̱m tyiet nggu hu mi̱ GSS A̱zali mi̱ Gwoot kyiak neet mi̱ Zwat A̱taa 2009 ba̱ng si̱ tat Zwat Nyaai 2012.
A̱ si̱ bu nyia̱ ta̱m mi̱ Tyantung Ministi̱ri Tat-a̱pyia̱ nang Byia̱k Darekto Nta̱m kyiak neet mi̱ Zwat Nyaai 2012 ba̱ng si̱ tat 2015.
Á̱ si̱ khai nggu a̱ yet Darekto Tat-a̱pyia̱ A̱za-lan mi̱ Zwat Swak 2015 a̱ si̱ shyia̱ a̱ja, a̱ si̱ tat a̱tuk 27 Zwat Swak ma̱ng Sweang 2017 — a̱tuk ka nang gu nfwung ta̱m a̱gwomna̱ti nang Darekto Tat-a̱pyia̱ a̱ni.
Á̱ ti̱n nggu gu yet A̱kpangcuk, Komiti Ntam Cam ma̱ng Swat Nyinyang A̱byintyok A̱tyap (ku Atyap Chiefdom Peace and Security Partnership Committee di̱n Shong; si̱ a̱yaamemba 86) nang á̱ kpaat a̱tuk mam 2 Zwat Swak 2020 a̱ni a̱ Magwatyap.
Za̱náng
Mi̱ Zwat Jhyiung 2018, á̱ nang nggu za̱nang kwaa̱mbwat jhyem mat Behavioral Insights for Public Policy Program for Senior Executives Program, Yunuvasi̱ti Harvard, A̱lifang A̱gwomna̱ti John Kennedy, Executive Education, A̱buja, Naijeriya.
Khwi tyok
Ma̱ a̱tuk mam 31 Zwat Jhyiung 2019, A̱gwatyap III wu, A̱gwam Dominic Ga̱mbo Yahaya si̱ kup nggu tyok Danmadami A̱tyap hu a̱ Magwatyap ka, A̱tak Njei.
Swat a̱tyunyeang
A̱tyoli John shyia̱ di̱ nyeang A̱yang-a̱li Annah John Ba̱la A̱de, a̱wot ba̱ si̱ byia̱ mman a̱taa: Rose John, Amanda John Bitut (a̱ wa ka̱n nyeang), Brenda Kasang John, Monalda Ba̱la John Ba̱la, Mathilda Nkai John, Larrionda Ta̱una John.
Muná̱pyia̱ Bibyin Swanta
thumb|Tyiang a̱toot shi Muná̱pyia̱ Bibyin Swanta Muná̱pyia̱ Bibyin Swanta, MBS (Shong: United Nations, UN) hu yet sot a̱gwomna̱ti ma̱ a̱di̱di̱t ja ku fa go swat nyinyang ma̱ng swat cam tsi̱tsak bibyin swanta, ji̱ mbeang ya a̱son a̱ka̱ngka̱ra̱ng a̱meang tsi̱tsak bibyin, ji̱ mbeang ya a̱son nyia̱ nta̱m dundung tsi̱tsak bibyin, a̱wot ji̱ ka yet a̱gba̱ndang a̱la̱n kyiai nta̱m bibyin na ndung. Jija yet sot bibyin ma̱ a̱di̱di̱t ji̱ swak ma̱ng shi ma̱ng si̱ ji nang á̱ lyen á̱ swak mami swanta hu. MBS hu byia̱ tyantung nhu da̱ a̱vwuo ka̱ yet a̱si̱ bibyin ma̱ a̱di̱di̱t kya mi̱ New York City a̱wot ku si̱ byia̱ a̱ca̱cet a̱yaaofit á̱ghyang mi̱ a̱ka̱keang Jeniva, Nairobi, Viyena, ma̱ng Haag hu.
thumb|A̱lama Muná̱pyia̱ Bibyin Swanta thumb|left|upright=2|{{legend|#009edb|193 Ta̱si̱la A̱yaamemba Muná̱pyia̱ Bibyin Swanta}} thumb|Muná̱pyia̱ Bibyin Swanta, [[Shwit]]
Swánga̱lyiatwuki nTyap
Swánga̱lyiatwuki nTyap ji yet a̱gban swáng a̱lyiat ma̱sa̱t wa nang á̱ ngyei Swánga̱lyiatwuki nang á̱ lyuut da̱ a̱lyem Tyap a̱ni. Á̱ ku khwuk Swánga̱lyiatwuki nTyap ji a̱tuk mam 3 Zwat Nyaai ja ma̱ a̱lyia̱ 2023.
Kpa a̱gban swáng a̱lyiat huni byia̱ nwuainwunwuai 164 ma̱ng á̱nietnta̱m 169, nang 3 nyia̱ ta̱m nci̱ri̱ng ma̱ng a̱nji a̱ni.
Ya̱fang
Nta̱m Wukimedia di̱n Tyap
Pi̱lanet
Pi̱lanet yet a̱gba̱ndang vam kyai tswazwa wa a̱ li nang a̱la̱u ku nwai yet a̱ta̱ngwat ku á̱kum nka ka̱ bwat a̱ni. Tyorit ku lan yet a̱tsatsak a̱ni tazwa si̱sak nang pi̱lanet hu bai yet a̱ni huhwa yet si̱ nang á̱ ngyei nebular hypothesis a̱ni, ku shei nyia̱ ni̱nian ku nwai yet a̱ta̱ngwat a̱ni hwa ku ta̱luk a̱ kwa neet mi̱ nebula hu ku si̱ mat fi̱ng a̱ka̱mbwon-a̱ta̱ngwat nang bibyia̱ a̱ka̱mbwon-pi̱lanet ku bwan a̱ni. A̱yaapi̱lanet ba si̱ laai mi̱ bibyia̱ huni ka̱nang ba̱ tung nkyang ma̱shonshyon a̱nshyon ma̱ng cet gi̱raviti mba hu, a̱wot á̱ ngyei tangka̱i nyia̱ huni accretion. Si̱stem Mam hu byia̱ a̱yaapi̱lanet ba̱ bye swak a̱ni̱nai a̱ni: a̱yaapi̱lanet ba̱ byia̱ a̱byin a̱ni nang Makyuri, A̱na̱ndan, Swanta ma̱ng Mat, mbeang a̱ca̱cet a̱yaapi̱lanet ba nang Jupita, Satun, Yuranut ma̱ng Na̱ptun. A̱yaapi̱lanet bani bwan mi̱ axis ku ga̱t a̱ni ca̱caat ma̱ng orbital pole wu. A̱mgba̱m a̱yaapi̱lanet ba mi̱ Si̱stem Mam hu ka̱ng ma̱ng Makyuri mi̱ byia̱ kyai tswazwa, a̱wot á̱ghyang si̱ byia̱ nkyang nang búng taan, a̱ka̱cak, byii̱k a̱ka̱fan, a̱bancung, a̱yaatektonik, ku a̱sa̱khwot. Kang ma̱ng A̱na̱ndan ma̱ng Mat, a̱yaapi̱lanet Si̱stem Mam ba ghwut ma̱ng nkyai magi̱net, a̱wot a̱mgba̱m kang ma̱ng A̱na̱ndan ma̱ng Makyuri byia̱ mmam. A̱ca̱cet a̱yaapi̱lanet ba byia̱ nywák-pi̱lanet, a̱wot si̱ ji̱ yet a̱tsatsak a̱ swak ja yet si̱ Satun.
A̱ka̱fwuop nta
Lyen á̱ta̱ngwat Sain pi̱lanet  Concepts in astronomy
Yma o Hyd
Yma o Hyd (Tyap: Zi̱ Ni̱ Nshyia̱ A̱ji) yet a̱bwom swam-a̱byin Wali̱t kya nang Dafydd Iwan a̱tyulyuut bubwom ma̱ng a̱tyukwai-nfwuo-á̱niet a̱ shyia̱ kap sot nang á̱ ngyei Plaid Cymru ku lyuut a̱ si̱ tsot ma̱ a̱lyia̱ 1981, a̱wot á̱ si̱ shei ma̱ a̱lyia̱ 1983.
A̱bwom ka lyiat tazwa kwan a̱lyem Wali̱t kikya, ka̱ swuan ma̱ng a̱byin Wali̱t ka a̱pyia̱nka neet di̱n jen a̱gwamshan Magnus Máxim ma̱ng wot A̱rom ba ma̱ a̱lyia̱ 383.
Jhya̱ Á̱nietcen A̱fakan 1992 ji
A̱tsan  Jhya̱ Á̱nietcen A̱fakan 1992 ka ku tsa neet di̱n jen nang A̱bii̱ri̱ti̱n ba ku tyok a̱ni di̱ Fam-a̱byin A̱za Naijeriya Bi̱ri̱ti̱n hu, ma̱nang A̱tyap ba ku tywei nyia̱ A̱kpat ba ta̱wap mba a̱byin. Ma̱ a̱lyia̱ 1922, á̱ ku tak nyia̱ a̱gwam Zariya, Dalatu Usuman Yero, ku san a̱gba̱ndang jen a̱byin di̱n mi̱n teang á̱niet-a̱byin ba kurum a̱byin hu. Ma̱ a̱lyia̱ 1966, a̱gwam Zariya di̱ yong a̱hwa, Muwamet Usuman, si̱ kyiak a̱byin a̱kya, a̱ si̱ nwuak á̱nietbwuang A̱kpat ba ba̱ swan di̱ fam Maba̱ta̱do ma̱ a̱keang A̱nietcen A̱fakan ka. Á̱ ku kyiak a̱byin a̱kya nyia̱ kaswuo ja ma̱ng a̱nka, a̱wot mami kaswuo a̱ja, A̱tyap ba si̱ mi̱n bwuang nam a̱kusuru ku a̱kan ba, nang á̱nietcen ba vwuong mba nyia̱ a̱nia.
Wali̱t
Wali̱t ku Ka̱mi̱ri (Cymru ) yet a̱byin kya ka̱ yet kap Muna̱pyia̱ A̱byintyok hu. Ka̱ byia̱ a̱gi̱gak ma̱ng Nggi̱lan di̱ fam a̱tyin hu, Kyai a̱sa̱khwot Ayiri̱t hu di̱ nfam a̱za ma̱ng jenshyung, Kyai a̱sa̱khwot Keli̱tik hu di̱ fam a̱tak-jenshyung ma̱ng A̱na̱nwuai a̱sa̱khwot Bi̱risi̱tot ka di̱ fam a̱tak hu. Ka̱ byia̱ shi á̱niet ku bai 3,107,500 ma̱ a̱lyia̱ 2021 a̱wot shi kyai a̱byin hu si̱ yet kilomita a̱ma̱ntaa̱naai 20,779 (met a̱ma̱ntaa̱naai 8,023). Wa̱la̱t byia̱ a̱swap khwong kyai a̱sa̱khwot ku swak met 1,680 miles (kilomita 2,700) a̱wot tsutsok ja nhyat a̱byin ka ma̱ng a̱ta̱n ka̱ swak ma̱ng shi a̱ni di̱ nfam a̱za ma̱ng a̱ka̱wa̱tyia̱ na, mbeang Si̱na̱udon (Yr Wyddfa), a̱ta̱n nka ka̱ swak ma̱ng shi ga̱nga̱ng hu a̱ni. A̱byin ka myiai di̱ fam ta̱mpi̱ret a̱za hu hwa a̱wot lili wun nfam kyai a̱sa̱khwot nka na si̱ bye shai. A̱keangtung ma̱ng a̱keang nka ka̱ swak ma̱ng shi a̱ni kya yet Cardiff.
Yma o Hyd
Sot á̱nietsot a̱la̱u rog-bi nang á̱ ngyei Scarlets a̱ni, bibya ku tsa nyia̱ ta̱m ma̱ng Yma o Hyd nang a̱bwom ku nwai yet ofisha a̱ni, a̱wot á̱kpa̱ndang-cat Ki̱lop A̱la̱u-a̱ti̱tak Sot Wrexham (ku Wrexham Association Football Club) ba si̱si̱ ntung.
Wali̱t
Ya̱fang
Bibyin swanta Bibyin Yurop Bibyin Jenshyung Yurop Muna̱pyia̱ A̱byintyok Wali̱t
Yma o Hyd
Ya̱fang
Bubwom Wali̱t
Moroko
A̱bwom a̱byin: النشيد الوطني المغربي ⵉⵣⵍⵉ ⴰⵏⴰⵎⵓⵔ ⵏ ⵍⵎⵖⵔⵉⴱ ("A̱bwom A̱byin Moroko")
A̱byin Moroko, (La̱ra̱ba: المغرب, al-maḡrib a̱ fa a̱vwuo ka nang mam kwa̱i a̱ni ku jenshyung hu; Ta̱mazi̱k Kidee Moroko: ⵍⵎⵖⵔⵉⴱ, lmeɣrib; Fi̱ransa: Maroc; Shong: Morocco /məˈrɒkoʊ/), á̱ lyen ma̱ng a̱lyoot a̱gwomna̱ti nka nang A̱byintyok Moroko ka (La̱ra̱ba: المملكة المغربية, al-mamlaka al-maḡribiyya a̱ fa A̱byintyok Jenshyung Ka a̱ni; Ta̱mazi̱k Kidee Moroko: ⵜⴰⴳⵍⴷⵉⵜ ⵏ ⵍⵎⵖⵔⵉⴱ, tageldit n lmeɣrib; Fi̱ransa: Royaume du Maroc; Shong: Kingdom of Morocco), kya yet a̱byin ka̱ swak di̱ shyia̱ fam a̱za-jenshyung fam Maghreb hu ma̱ Afrika A̱za. A̱byin Moroko ka swan nwuan Kyai A̱sa̱khwot Meditaroniya hu di̱ fam a̱za hu ma̱ng Kyai A̱sa̱khwot Ati̱lantik hu di̱ fam jenshyung hu, a̱wot ka̱ si̱ byia̱ a̱gi̱gak a̱byin ma̱ng A̱li̱jiriya di̱ fam a̱tyin hu, ma̱ng teritori Sa̱hara Jenshyung wu nang á̱ kwan tazwa nhu a̱ni di̱ fam a̱tak nka hu. Ka̱ ka nsak a̱tyem da̱ a̱ka̱keang ti̱tamm Si̱pen nang á̱ ngyei Ceuta, Melilla ma̱ng Peñón de Vélez de la Gomera, ma̱ng a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t nang a̱byin Si̱pen kya nyia̱ tyok tazwa nhu a̱ni kpa̱mkpaan ma̱ng khwong kyai a̱sa̱khwot nka hu mi̱ di̱ nyia̱, nyia̱ kikya byia̱ á̱na. A̱byin Moroko ngaat ka̱ si̱ tat shi kyai a̱byin kilomita a̱ma̱ntaa̱naai 446,550 (met a̱ma̱ntaa̱naai 172,410) ku kilomita a̱ma̱ntaa̱naai 710,850 (met a̱ma̱ntaa̱naai 274,460), ma̱ng shi á̱niet ku shyia̱ kpa̱mkpaan miliyon 37. A̱dini a̱gwomna̱ti wu ma̱ng a̱si̱ a̱ swak byia̱ á̱nietkhwi wu a̱ni wa yet Khwikpaa̱pyia̱, a̱wot lilyem a̱gwomna̱ti hu hwa yet La̱ra̱ba ma̱ng Ta̱mazi̱k; á̱ si̱ ka ndyiat di̱ zwalyiat La̱ra̱ba Moroko ji ma̱ng a̱lyem Fi̱ransa ka koji. Sheda hu ma̱ng Taada Moroko ji yet kyiai taada A̱mazi̱k, A̱la̱ra̱ba, ma̱ng A̱shong bya. A̱keangtung nka, kikya yet Ra̱bat, ma̱nang a̱gba̱ndang a̱keang a̱ swak ma̱ng shi wu wa yet Ka̱sabi̱lanka.
Ya̱fang
Bibyin_swanta Bibyin_Afrika Bibyin_A̱za_Afrika
A̱wusi̱ka̱ra
Ya̱fang
Nnwap Yurop
Nam
Nam yet vam nyam nang á̱ ya nang kyayak hwa a̱ni.
Namibya
A̱bwom a̱byin: "Namibia, Land of the Brave" ("Namibya, A̱byin Á̱niet Sang A̱wun")
A̱byin Namibya (Shong: Namibia /nəˈmɪbiə/, /næˈ-/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Namibya wu (Shong: Republic of Namibia) a̱ni, yet a̱byin kya di̱ fam a̱byin A̱tak Afrika. Gak fam jenshyung hu hwa yet Kyai A̱sa̱khwot Ati̱lantik hu; ka̱ si̱ byia̱ a̱gi̱gak a̱byin ma̱ng bibyin Zambya ma̱ng Anggola di̱ fam a̱za hu, Botswana di̱ fam a̱tyin hu ma̱ng a̱byin Afrika A̱tak di̱ fam a̱tak ma̱ng a̱tyin hu. Shimba ka̱ nwai byia̱ gak ma̱ng Zimbabwe, si̱ ku lat mita 200 (a̱ti̱tak 660) a̱zayak khwong A̱ghyui Zambezi di̱ fam a̱byin Botswana hu hwa ka̱u bibyin nfeang hu. A̱byin Namibya ku shyia̱ sa̱t mbwak A̱tak Afrika ma̱ a̱tuk mam 21 Zwat Tsat 1990, a̱wot a̱ma̱lyim Zwang cat shyia̱ Sa̱t Namibya ji ja. A̱keangtung ka ma̱ng a̱gba̱ndang a̱keang a̱ swak mi̱ shi wu wa yet Windhoek. Namibya yet a̱byin ka̱ yet memba Muná̱pyia̱ Bibyin Swanta (MBS), Sot Ya-a̱son A̱tak Afrika (SYA̱A) ji, Muná̱pyia̱ Bibyin Afrika (MBA) hu ma̱ng Mundundung Bibyin.
Ya̱fang
Bibyin_swanta Bibyin_Afrika Bibyin_A̱tak_Afrika
Nera Naijeriya
Nera wu (a̱lama: ₦; zunzwuo: NGN) wa yet kurum a̱byin Naijeriya hu. Á̱ ka̱u Nera a̱nyiung di̱ a̱yaakwobo 100 bya.
Ya̱fang
Naijeriya
Nggwon
Nggwon ka (á̱kpa mman na) yet a̱tyubishyi wa kyiak mi̱ di̱n jen byin ba̱ng si̱ tat jen nwuai fi̱ng a̱ni, ku tsi̱tsak jen hyaat laai vam a̱banggwon ma̱ng nwuai fi̱ng.
Nduguli
A̱keang Nduguli kya yet a̱keangtung a mbeang a̱gba̱ndang a̱keang a̱si̱ Si̱tet Ba̱rno mi̱ fam a̱za-a̱tyin Naijeriya hu. A̱keang ka swan di̱ fam a̱ghyui ka̱ kpa̱ra̱p da̱ a̱cak a̱kwa̱i kya a̱nyin nang á̱ ngyei Ngga̱da a̱ni, ka̱ si̱ nkoot di̱ nian Firki hu da̱ a̱beam A̱gba̱ndang Jok Cadi ka. A̱khwot á̱kwop Bi̱ri̱ti̱n ba, bibya ku kpaat a̱keang Nduguli ka ma̱ a̱lyia̱ 1907 nang tyan cam a̱vwuo nta mba ji a̱ni a̱wot ka̱ si̱ ba̱ laai ka̱ si̱ shi a̱nggang ka̱ si̱ ba̱ng á̱niet ba̱ shi swak miliyon jhyiung a̱ni a̱zafwun ka.
Ya̱fang
A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ba̱rno A̱ca̱cet a̱ka̱keang Naijeriya Naijeriya
Wusi̱ka̱ra (a̱lyem)
Wusi̱ka̱ra (euskara; Shong: Basque), yet a̱lyem kya nang A̱wusi̱ka̱ra ma̱ng á̱ghyang á̱niet ba̱ shyia̱ A̱byin A̱wusi̱ka̱ra ka, fam-a̱byin ghyang ku shyia̱ di̱ fam sangba̱p jenshyung Pyrenees di̱n-kap mi̱ fam a̱za Si̱pen a̱wot kap ghyang hu si̱ shyia̱ di̱ fam a̱tak-jenshyung Fi̱ransa. A̱lyem ka nang á̱ ngyei Wusi̱ka̱ra a̱ni, yet a̱lyem kya ka̱ vwuon ma̱ng lilyem ghyáng ku shyia̱ di̱ swuan a̱fwun a̱ni. A̱wusi̱ka̱ra ba yet á̱tsak á̱niet-a̱byin bya, a̱wot bibya si̱ yet nwap ku swak kuzang ji a̱ni, ma̱ A̱byin A̱wusi̱ka̱ra ka. Á̱niet %28.4 (751,500) bya lyiat da̱ a̱lyem Wusi̱ka̱ra ka mami a̱mgba̱m bibyin. A̱mami, %93.2 (700,300) shyia̱ di̱ fam ku shyia̱ mi̱ Si̱pen ma̱ A̱byin A̱wusi̱ka̱ra a̱wot á̱kum %6.8 (51,200) ka si̱ shyia̱ di̱ fam ku shyia̱ Fi̱ransa a̱ni.
Ya̱fang
Lilyem Yurop
Nia̱ ga̱swuong mbwak
Nia̱ ga̱swuong mbwak hu (á̱kpa: nnia̱ ga̱swuong mbwak na) yet nghwang na̱ shyia̱ ma̱ng ga̱swuong mbwak a̱ni.
2022
2022 (MMXXII) kya yet a̱lyia̱ a̱fwun ka, a̱wot ka̱ si̱ yet a̱lyia̱ tai kya ka̱ ku tsa kyiak neet A̱tuk A̱sa̱ba̱t mi̱ ka̱la̱nda Gi̱ringori ji, ka̱ si̱ yet a̱lyia̱ 2022 mi̱ di̱ sot ndyia̱ nang á̱ ngyei Ce Konyan hu ku Common Era (CE) mbeang A̱lyia̱ A̱tyoli ka ku Anno Domini (AD) a̱ni, ka̱ si̱ ka yet a̱lyia̱ 22 a̱si̱ miliniyom 3 hu bi̱ri̱ng ma̱ng a̱si̱ sa̱ncuri 21 wu, a̱wot ka̱ si̱ ba̱ yet a̱lyia̱ 3 kpa̱m ndyia̱ swak 2020 hu meang.
2022 Ndyia̱
Nfak
Nfak yet minerat a̱ byia̱ sodium chloride (NaCl) lan mami a̱ni, a̱ yet a̱tung kemikat a shyia̱ mami sot a̱yaanfak; nfak na bai nang a̱ji̱jak a̱ni wa á̱ ni̱ ngyei nfak a̱fang, nang á̱niet-sains yei halite a̱ni.
thumb|right|Tyan nfak da̱ a̱beam Kyai A̱sa̱khwot Sangswuan hu thumb|right|Halite (nfak a̱fan) neet mi̱ da̱ a̱vwuo lung nfak nfang Wieliczka ka, Małopolskie, Polan thumb|Nfak rosa Boliviya na neet Andet thumb|Á̱ kpa̱t nfak kyai a̱sa̱khwot mi̱ ta̱dyong fi̱k nfak mi̱ Walvis Bay, [[Namibiya; nkyang nswuan halophile na, ni̱nia nwuat nna li a̱shong hu]]
Peace Uzoamaka Nnaji
Peace Uzoamaka Nnaji (á̱ byin 28 Zwat Swak ma̱ng Sweang 1952 mi̱ Si̱tet Inugu a̱fwun ji) yet a̱tyukwai-nfwuo-á̱niet Naijeriya wa. Á̱ ku tsa khai nggu ma̱ a̱dak sot kwai-nfwuo-á̱niet People's Democratic Party ma̱ a̱lyia̱ 2007 a̱wot a̱ si̱ shyia̱ nwuo A̱li Á̱ghyi Naijeriya ka a̱ka̱feang ma̱ a̱lyia̱ 2011.
Ngozi Okonjo-Iweala
thumb|Okonjo-Iweala, Ngozi (a̱junjung ghwughwu 2008)
Ngozi Okonjo-Iweala (á̱ ku byin nggu a̱tuk mam 13 Zwat A̱taa 1954) yet a̱gwak lyen a̱za̱za̱rak nzwa a̱byin a̱ yet a̱tyu Naijeriya ma̱ng Amerika wa a̱ni, a̱kwak a̱son kaswuo ji̱ myim a̱ni, a̱tyunwuat tyiet tazwa la̱p nkyang na̱ na beang swuan mi̱ swanta, a̱tyukwan shyia̱ a̱tan nkyang mat á̱nietbishyi ba̱ ka nshyia̱ a̱ni, a̱gwak lyen nkyang na̱ byia̱ a̱meang ma̱ng kurum, a̱gwak lyen nkyang ya a̱son swanta hu. Neet Zwat Tsat 2021, Okonjo-Iweala ku nyia̱ ta̱m nang A̱gba̱ndang A̱kwak A̱son Sot-nta̱m Kaswuo Swanta (WTO) wu. Kyang tyia̱ a̱ga̱de! Nggu wa si̱ yet a̱byii̱k a̱son ma̱ng a̱tyu a̱ neet mi̱ Afrika a̱son a̱ni a̱ na nkwak a̱son Sot-nta̱m Kaswuo Swanta ji nang A̱gba̱ndang A̱kwak A̱son.
Ndiya
A̱byin Ndiya (Hindi: Bhārat; Shong: India), á̱ lyen ma̱ng a̱lyoot a̱gwomna̱ti nka nang Ri̱pobi̱lik Ndiya wu (Hindi: Bhārat Gaṇarājya ; Shong: Republic of India), yet a̱byin kya di̱ fam-a̱byin A̱tak A̱siya. A̱byin Ndiya ka, kikya yet a̱feang ma̱ng shi á̱niet swanta hu, ka̱ si̱ yet a̱natat ma̱ng shi kyai a̱byin mi̱ bibyin swanta hu, a̱wot ka̱ si̱ yet a̱byin a̱gwomna̱ti di̱mokrasi ka̱ byia̱ á̱niet ka̱ swak mi̱ swanta hu. A̱byin Ndiya byia̱ a̱gi̱gak a̱sa̱khwot ma̱ng Kyai A̱sa̱khwot Ndiya hu di̱ fam a̱tak hu, Kyai A̱sa̱khwot A̱rabiya di̱ fam a̱tak-jenshyung hu, ma̱ng A̱ngam A̱sa̱khwot Ba̱nggat wu di̱ fam a̱tak-a̱tyin hu, ka̱ si̱ byia̱ a̱gi̱gak a̱byin ma̱ng Pakistan di̱ fam jenshyung hu; Caina, Nepat, ma̱ng Bhutan di̱ fam a̱za hu; a mbeang Bangi̱ladesh ma̱ng and Myanma di̱ fam a̱tyin hu. A̱gwomna̱ti Ndiya ba ka nkyiak a̱byin A̱fganistan nang a̱byin gak kya, ma̱nang ba̱ fa a̱mgba̱m a̱byin Kashi̱mir kap Ndiya hwa a̱ni shimba a̱gwomna̱ti Pakistan bya nyia̱ tyok tazwa fam a̱byin kani ka̱ byia̱ gak ma̱ng A̱fganistan nang á̱ kwan tazwa a̱ni. Di̱ Kyai A̱sa̱khwot Ndiya hu, a̱byin Ndiya shyia̱ kpa̱mkpaan ma̱ng Si̱ri Langka ma̱ng Ma̱ldivi; a̱wot Bibyin A̱ka̱wa̱tyia̱ A̱sa̱khwot Andaman ma̱ng Nikoba nka hu si̱ byia̱ a̱gi̱gak a̱sa̱khwot ma̱ng Tailand, Myanma ma̱ng Ndonisiya.
Ngozi Okonjo-Iweala
Ya̱fang
Naijeriya byin_1954
Ndiya
thumb|Tyiang a̱toot shi a̱byin Ndiya
thumb|A̱lama a̱byin Ndiya
Ya̱fang
Bibyin_swanta Bibyin_A̱siya Bibyin_A̱tak_A̱siya
A̱kurung A̱la̱u-a̱ti̱tak Swanta FIFA 2006
A̱kurung A̱la̱u-a̱ti̱tak Swanta FIFA 2006 ku yet a̱yangka̱nan A̱kurung A̱la̱u-a̱ti̱tak FIFA swak ma̱ng a̱ni̱nai nang sot a̱la̱u-a̱ti̱tak bibyin swanta ji nyia̱ a̱ka̱nyiung lilyim kuzang ndyia̱ a̱naai a̱ni mat cat a̱nga̱ri̱m a̱fai mi̱ vwuo hu. Á̱ ku nyia̱ a̱yangka̱nan wuni kyiak neet mi̱ mam 9 mi̱ Zwat A̱taa ba̱ng si̱ tat mam 9 2006 mi̱ Jami̱ni, a̱byin ka̱ ku san a̱wat nyia̱ nyia̱ jini mi̱ Zwat A̱natat 2000.
Ki̱ri (a̱lyem)
Ki̱ri (Ki̱ri: ᐃᔨᔨᐤ ᐊᔨᒧᐎᓐ', Shong: Cree /ˈkriː/ ku Cree–Montagnais–Naskapi) yet sot a̱balilyem A̱li̱gwonkin ja nang kpa̱mkpaan ma̱ng á̱niet 117,000 lyiat a̱ni ma̱ a̱byin Ka̱na̱da, kyiak neet di̱ fam-a̱byin Northwest Territories hu ba̱ng si̱ nat Alberta mbeang Labrador. Ka̱ á̱ si̱ kyiak nji ji̱ yet a̱lyem a̱nyiung kya a̱ni, jija ji̱ na yet a̱lyem a̱ka̱k a̱byin ka̱ na swak ma̱ng shi á̱nietlyiat mi̱ Ka̱na̱da. Fam-a̱byin nyiung hwa ma̱nyin nang Ki̱ri byia̱ shi yet a̱lyem a̱gwomna̱ti, Northwest Territories, mbeang á̱ka̱k lilyem a̱ni̱nai á̱ghyang. A̱ja̱u, a̱tsak a̱ka̱vwuo á̱ lyiat Ki̱ri wa si̱ yet Fort Smith ma̱ng Hay River.
Aminatu Abiodun
Cif Aminatu Abiodun (1924-2018) ku yet Iyalode Ibadan, a̱kpa̱k 13 wu. Á̱ ku lyiat nyia̱ nggu wa yet a̱byii̱k a̱ swak ma̱ng cet a̱ni mi̱ Ibadan a̱zaghyi njen kwi nggu ka, a̱wot á̱ si̱ ta̱taat nang Abiodun ku byia̱ cet ba̱t mami sot á̱nietkhwop-á̱niet a̱gwam wu nang á̱ ngyei Olubadan-in-Council - a̱gwomna̱ti-a̱mali a̱byintyok ba, mbeang tsi̱tsak a̱nyiuk kaswuo ba.
A̱zaghyi njen nang gu nta̱bat ba̱ng cuk Iyalode ji, a̱ ku yet a̱tyubwuang wa. Inside Oyo ku tyia̱ a̱lyoot nggu ka mami á̱niet a̱fwuon ba̱ yet "a̱fwuon ba̱ swak ma̱ng cet" a̱ni mi̱ Si̱tet Oyo, bi̱ri̱ng ma̱ng Alaafin (A̱gwam) Oyo ma̱ng Lamidi Adedibu a̱ yet a̱tyuba̱ngtyok a̱ghyang mami Ibadan.
Ndonisiya
Ya̱fang
Bibyin swanta Bibyin A̱siya
Ni̱njer (a̱byin)
A̱bwom a̱byin: "La Nigérienne" ("A̱tyuni̱njer wu")
A̱byin Ni̱njer ku Ni̱njer ka (Shong: Niger ku the Niger /niːˈʒɛər/ ku /ˈnaɪdʒər/; Fi̱ransa: Niger /niʒɛʁ/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Ni̱njer wu (Fi̱ransa: République du Niger)  a̱ni, yet a̱byin kya nang bibyin ghyáng keang di̱ tityak a̱ni di̱ fam a̱byin Afrika Jenshyung nang á̱ ku nang a̱lyoot A̱ghyui Nija kikya. Ni̱njer byia̱ a̱gi̱gak ma̱ng Li̱biya di̱ fam a̱za-a̱tyin hu, Caad di̱ fam a̱tyin hu, Naijeriya di̱ fam a̱tak hu, Bini ma̱ng Burkina Faso di̱ fam a̱tak-jenshyung hu, Mali di̱ fam jenshyung hu, ma̱ng Ali̱jeriya di̱ fam a̱za-jenshyung hu. A̱byin Ni̱njer byia̱ shi kyai ku tat kpa̱mkpaan ma̱ng kilomita a̱ma̱ntaa̱naai 1,270,000 (met a̱ma̱ntaa̱naai 490,000), si̱ a̱hwa si̱ tyia̱ ka̱ si̱ yet a̱byin ka ka̱ swak ma̱ng shi a̱byin a̱ni di̱ fam-a̱byin Jenshyung Afrika. Si̱ ku swan 80% a̱byin nka ka myian Tswa A̱ji̱jak Sa̱hara ji ja. Á̱kpa á̱niet ma̱ a̱byin ka yet A̱kpaa̱pyia̱ bya a̱wot shi á̱niet a̱byin hu si̱ tat miliyon 22 ba̱ swat di̱ susot ti̱taa di̱ fam a̱tak ma̱ng jenshyung a̱byin ka. A̱keangtung ka ma̱ng a̱gba̱ndang a̱keang wu a̱ swak mi̱ shi hu wa yet Niyamei, da̱ a̱ta̱m fam a̱tak-jenshyung a̱byin Ni̱njer ka.
Ya̱fang
Bibyin_swanta Bibyin_Afi̱rika Bibyin_Jenshyung_Afrika
Lola Ashiru
Oyelola Yisa Ashiru (byin 14 Zwat A̱taa 1955) yet a̱tyulyenghwang-a̱ka̱sa ma̱ng a̱tyukwai-nfwuo-á̱niet Naijeriya wa, a̱ ku khai nggu sa̱neto a̱ yong da̱ a̱kwonu Distrik Sa̱net Kwara ma̱ A̱tak mi̱ di̱ Sa̱net 9 hu. Nggu wa yet A̱gba̱ndang A̱kwak A̱son Capital Projects Limited, sot-nta̱m nok ma̱ng lyiai a̱ka̱sa, ji̱ byia̱ si̱sa mi̱ Legwot, A̱buja ma̱ng bibyin Afrika Jenshyung ghyáng.
Nggi̱lan
A̱byin Nggi̱lan (Shong: England), yet a̱byin kya ka̱ yet kap Muna̱pyia̱ A̱byintyok hu. Ka̱ byia̱ a̱gi̱gak a̱byin ma̱ng Wales di̱ fam jenshyung hu ma̱ng Si̱koti̱lan di̱ fam a̱za hu. Kyai A̱sa̱khwot Airi hu myian di̱ fam a̱za-jenshyung a̱byin Nggi̱lan ma̱ng Kyai A̱sa̱khwot Keltik hu di̱ fam a̱tak-jenshyung hu. Kyai A̱sa̱khwot A̱za hu hwa ka̱u A̱byin Nggi̱lan neet vam-a̱byin Yurop hu di̱ fam a̱tyin hu a̱wot English Channel hu si̱ ka̱u mba di̱ fam a̱tak hu. A̱byin ka kup nkap a̱yaakpa a̱fwuon mami nkap a̱yaakpa a̱ni̱nai a̱byin a̱ka̱wa̱tyia̱ a̱sa̱khwot A̱gba̱ndang Bi̱ri̱ti̱n ka ka̱ myian di̱ fam A̱za Kyai A̱sa̱khwot Ati̱lantik hu, ka̱ si̱ byia̱ si̱ ku swak a̱cyuang bibyin a̱ka̱wa̱tyia̱ a̱sa̱khwot 100, nang A̱babyin A̱ka̱wa̱tyia̱ A̱sa̱khwot Scilly ka ma̱ng A̱babyin A̱ka̱wa̱tyia̱ A̱sa̱khwot Wight ka a̱ni.
Tyok Muna̱pyia̱ A̱byintyok hu
Tyok Muna̱pyia̱ A̱byintyok hu, nang á̱ ngyei Tyok Bi̱ri̱ti̱n ma̱ tai a̱ni, yet tangka̱i a̱gwomna̱ti hwa ku khwi cam a̱byin da̱nang a̱gwam wu saai tyok hu mbwak á̱nietmbyin nggu ba a̱ni a̱wot a̱ kin nyia̱ tyok hu nang a̱kwak a̱son a̱byin Muna̱pyia̱ A̱byintyok wu, Bibyin-ta̱yuk Tyok hu (Bailiwick a̱si̱ Guernsey, Bailiwick a̱si̱ Jersey ma̱ng Isle of Man) mbeang Bibyin Nta Bi̱ri̱ti̱n hu. A̱gwam wu mi̱ di̱ yong huni wa yet A̱gwam Charles III, a̱nyan wa ku nyeak di̱ cuk tyok ji a̱tuk 8 Zwat A̱kubunyiung a̱lyia̱ 2022, a̱ma̱lyim kwi a̱yang nggu wu, A̱yang-a̱byin A̱li̱za̱ba̱t II.
Nggi̱lan
thumb|Tuta Nggi̱lan thumb|A̱lama a̱byin Nggi̱lan thumb|Ta̱si̱la a̱byin Nggi̱lan
Tyok Muna̱pyia̱ A̱byintyok hu
A̱ka̱fwuop nta
A̱gwomna̱ti Muna̱pyia̱ A̱byintyok ba Muna̱pyia̱ A̱byintyok Bibyintyok A̱yaakwak a̱son Muna̱pyia̱ A̱byintyok ba
Nggi̱lan
Ya̱fang
Bibyin swanta Bibyin Yurop Bibyin Jenshyung Yurop Muna̱pyia̱ A̱byintyok
Josephine Anenih
Iyom Josephine Anenih (byin 6 Zwat A̱natat 1948) yet a̱tyufuut cat-a̱ka̱wat á̱nap wa ma̱ng a̱tyukwai-nfwuo-á̱niet Naijeriya. A̱kwak a̱son a̱byin Goodluck Jonathan ku ti̱n nggu a̱ bai a̱ yet Minista Á̱lyiat A̱nyiuk a̱tuk 6 Zwat Nyaai 2010, mi̱ di̱ jen ji̱ gu ku nyia̱ ta̱m da̱ A̱kwonu A̱kwak A̱son A̱byin a̱ni, mi̱ kabinet nggu.
Adeyinka Oyekan
A̱gwam Adeyinka Oyekan II  (30 Zwat A̱taa 1911 – 1 Zwat Tsat 2003) ku yet Oba Legwot kyiak neet ma̱ a̱lyia̱ 1965 ba̱ng si̱ tat a̱lyia̱ 2003. Da̱ nggu, a̱ ku yet a̱ka̱mbwon Oba Oyekan I wa.
Halilu Akilu
Halilu Akilu ku Haliru Akilu (byin 2 Zwat Swak ma̱ng Jhyiung 1947) yet jenera Naijeriya wa a̱ ku yet Darekto National Intelligence ma̱ng and Dairekto Director Military Intelligence di̱n jen ma̱ a̱di̱di̱t ma̱ a̱lyia̱ 1990.
Johnson Bamidele Adewumi
Johnson Bamidele Olawumi yet Mejo-Jenera wa ma̱ng A̱khwot Á̱kwop A̱byin Naijeriya ma̱ng A̱gba̱ndang Darekto National Youth Service Corps a̱ ku cyok a̱ni. Mi̱ da̱ a̱lyia̱ 2016, nggu wa ku yet Coordinator, Nigerian Army Aviation. A̱zaghyi njen a̱kya, a̱ ku yet Darekto, Cyber Security ma̱ng sot Defence Space Agency ji, Komandan ma̱ A̱lifang Bwokntswam Ili̱kti̱rik ma̱ng Ma̱kanik A̱khwot Á̱kwop A̱byin Naijeriya. A̱zaghyi ma̱ng jen ji á̱ nti̱n nggu gu yet DG NYSC wu, nggu wa ku yet Principal Staff Officer A̱gwam Á̱nietnta̱m A̱khwot Á̱kwop A̱byin wu, La̱fta̱nan-Jenera OA Ihejirika.
Nnamdi Ekeh
Nnamdi Ekeh (byin 1998) wa yet a̱tyukpaat ma̱ng byia̱k a̱kwak a̱son Yudala, sot kaswuo a̱zalang jhyang nang á̱ lyen ba̱t mi̱ Naijeriya a̱ni. A̱tyia̱ nggu wu, Leo Stan Ekeh, a̱tyunzwa a̱ ku kpaat sot Zinox ji a̱ni, ku beang nggu di̱ kpaat sot-nta̱m jini. Nggu wa bu yet a̱kwak a̱son sot Konga.
Iyabo Mabawonku
Iyabo Motolagbe Mabawonku yet a̱gwaklyen Sains Tutunkwaa̱mbwat Naijeriya wa ma̱ng a̱tyulyuut. A̱ ku yet a̱tyututunkwaa̱mbwat Development Policy Centre, Ibadan, Naijeriya.
Dakpo Folorunsho Asaju
Dakpo Folorunsho Asaju (Dàpọ̀ Fọ̀lọ́runṣọ Asaju, byin 16 Zwat Swak ma̱ng Jhyiung 1961) yet a̱tyubyia̱lyen a̱ tsa a̱ yet Bishop A̱gwaklyenA̱gwaza Cot Anggi̱likan Naijeriya wu a̱ni meang, a̱wot a̱ si̱ ka yet Vice Chancellor gbangbang Yunuvasi̱ti Ajayi Crowther kyiak neet ma̱ a̱tuk 1 Zwat Swak 2015 ba̱ng si̱ tat a̱tuk 30 Zwat A̱kubunyiung 2020.
Christopher Nkiko
Christopher Nkiko yet a̱gwaklyen sains tutunkwaa̱mbwat ma̱ng Yunuvasi̱ti Elizade wa a̱ni. A̱ ka ngyet a̱tyujhyuk nkwaa̱mbwat wa.
Muna̱pyia̱ A̱byintyok
Muna̱pyia̱ A̱byintyok A̱gba̱ndang Bi̱ri̱ti̱n ma̱ng A̱za Ayiri̱lan, á̱ ka ndyen nang Muna̱pyia̱ A̱byintyok (MA̱) ku Bi̱ri̱ti̱n ma̱ tai a̱ni, yet a̱byin kya ka̱ yong ma̱ sa̱t mi̱ Yurop, di̱n vak cong nat di̱ khwong fam a̱za-jenshyung a̱tsak vam-a̱byin hu. Bibyin ku mun tyia̱ a̱byin kani hwa yet Nggi̱lan, Wa̱la̱t, Si̱koti̱lan, ma̱ng A̱za Ayiri̱lan. Mi̱ Muna̱pyia̱ A̱byintyok hu á̱ mbyia̱ bibyin a̱ka̱wa̱tyia̱ a̱sa̱khwot nang á̱ ngyei A̱gba̱ndang Bi̱ri̱ti̱n a̱ni, fam a̱za-a̱tyin a̱byin a̱ka̱wa̱tyia̱ a̱sa̱khwot Ayiri̱lan hu, mbeang a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t mami a̱babibyin a̱ka̱wa̱tyia̱ a̱sa̱khwot Bi̱ri̱ti̱n hu. A̱za Airi̱lan byia̱ gak a̱byin ma̱ng Ri̱pobi̱lik Ayiri̱lan; kalak, A̱gba̱ndang Kyai A̱sa̱khwot Ati̱lantik, Kyai A̱sa̱khwot A̱za hu, A̱na̱nwuai A̱sa̱khwot Nggi̱li̱t ka, Kyai A̱sa̱khwot Keli̱tik hu ma̱ng Kyai A̱sa̱khwot Airi̱t hu hwa keang Muna̱pyia̱ A̱byintyok hu tyia̱ ma̱ka̱wa̱tyia̱. A̱kuu shi kyai a̱byin Muna̱pyia̱ A̱byintyok wu yet kilomita a̱ma̱ntaa̱naai 242,495 (met a̱ma̱ntaa̱naai 93,628) wa, ma̱ng shi á̱niet á̱ ku tyan ma̱ a̱lyia̱ 2020 nyia̱ ku na nswak miliyon 67.
Ya̱fang
Bibyin swanta Bibyin Yurop Bibyin Jenshyung Yurop
Elizabeth Anyanacho
A̱li̱sa̱ba̱tu Oluci Anyanaco (Elizabeth Oluchi Anyanacho, byin 9 Zwat Nyaai 1999) yet a̱tyukwan a̱yaat tekwando Naijeriya wa. A̱ ku nshyia̱ African Games a̱lyia̱ 2019, a̱ si̱ kyiak za̱nang medat a̱shong tswam mi̱ kg 67. A̱ ku shyia̱ a̱nyiung mami á̱niet ba̱ ku myim nat Summer Olympics a̱lyia̱ 2020, shimba a̱ ku byia̱ a̱di̱dam nat Oli̱mpik wu bah si̱ ma̱ a̱lyia̱ 2024. Da̱ nggu wa na tsa a̱ yet a̱tyu Naijeriya a̱son mi̱ vwuo nggu hu a̱ na nshyia̱ nat a̱yangka̱nan ma̱nang gu nshyia̱ ndyia̱ 16 a̱ni. A̱tyu a̱ ku nat a̱zaghyi nggu wa yet Princess Dudu ma̱ a̱lyia̱ 2004.
Omololu Falobi
Omololu Falobi (1971-Zwat Swak 5, 2006) ku yet a̱tyukwok nkhang Naijeriya wa, ma̱ng a̱tyutat-á̱niet-á̱ghyi tazwa AIDS. A̱ yet a̱nyiung mami á̱niet ba̱ ku kpaat JAAIDS ma̱ a̱lyia̱ 1997. A̱wot, á̱ si̱ tsa á̱ nwuak za̱nang Omololu Falobi Award ji da̱ a̱lyoot nggu ka.
Ya̱ngam-fwuo khwi mami Naijeriya
Ya̱ngam-fwuo khwi mami Naijeriya fa zook ji̱ naat mbwuot tsi̱tsak Krista ma̱ng A̱musulumi ma̱ a̱byin Naijeriya a̱zafwun kikya, zang ja ku tsa neet ma̱ a̱lyia̱ 1953. A̱zafwun ka, sot á̱niettyeizat Boko Haram ji, jija yet a̱kwak a̱son ya̱ngam-fwuo khwi hu mi̱ Naijeriya, ma̱ng jat kpaat a̱byintyok Kpaa̱pyia̱ mi̱ Naijeriya.
Church of God Mission International
Church of God Mission International yet sot Krista ja mi̱ Naijeriya. Tyantung ji shyia̱ A̱gba̱ndang A̱keang Bini, Si̱tet A̱do. A̱ yet a̱gba̱ndang cod wa. A̱gba̱ndang Bishop Benson Idahosa wa ku kpaat nhu ma̱ a̱lyia̱ 1968.
Ado Ibrahim
AbdulRahman Ado Ibrahim CON, FNMGS, FNSME, DSc, LLD (byin 7 Zwat Sweang 1929) wa yet a̱gwam a̱naai ma̱ng Ohinoyi a̱byintyok A̱bira a̱fwun wu. A̱byin a̱kya yet si̱tet taada ja ma̱ng tyantung ma̱ a̱keang Okene, Si̱tet Kogi, Fam A̱ka̱wa̱tyia̱, Naijeriya. A̱ yet a̱fai attah (á̱ ngyei "ohinoyi" ma̱nini) a̱byintyok A̱bira a̱si̱ a̱feang wu wa, Ibrahim Onoruoiza, a̱ ku neet mi̱ kwai Omadivi ji a̱ni, a̱nyan wa ku ba̱ng tyok hu kyiak neet ma̱ a̱lyia̱ 1917–1954.
Za̱nang Nobet mi̱ Kemisti̱ri
Za̱nang Nobet mi̱ Kemisti̱ri (Nobelpriset i kemi) ji yet za̱nang ja nang Aka̱demi Sains Tyok Swidin wu nwuat á̱niet sains ba ba̱ nyia̱ nta̱m di̱ nkyai vwuon nang ka̱misti̱ri a̱ni kuzang a̱lyia̱. It is one of the five Nobel Prizes established by the will of Alfred Nobel in 1895, awarded for outstanding contributions in chemistry, physics, literature, peace, and physiology or medicine. This award is administered by the Nobel Foundation, and awarded by the Royal Swedish Academy of Sciences on proposal of the Nobel Committee for Chemistry which consists of five members elected by the Academy. The award is presented in Stockholm at an annual ceremony on 10 December, the anniversary of Nobel's death.
The first Nobel Prize in Chemistry was awarded in 1901 to Jacobus Henricus van 't Hoff, of the Netherlands, "for his discovery of the laws of chemical dynamics and osmotic pressure in solutions". From 1901 to 2022, the award has been bestowed on a total of 189 individuals. The 2022 Nobel Prize in Chemistry was awarded to Carolyn R. Bertozzi, Morten P. Meldal, and Karl Barry Sharpless for the development of click chemistry and bioorthogonal chemistry. only eight women had won the prize: Marie Curie, her daughter Irène Joliot-Curie, Dorothy Hodgkin (1964), Ada Yonath (2009), Frances Arnold (2018), Emmanuelle Charpentier and Jennifer Doudna (2020), and Carolyn R. Bertozzi (2022).
Norman Foster
Mejo-Jenera Norman L. Foster (byin 1909) wa ku yet General Officer Commanding (GOC) neet mi̱ rejimen Duke of Wellington a̱si̱ A̱khwot A̱kwop Naijeriya (Shong: Nigerian Military Forces), kyiak neet ma̱ a̱lyia̱ 1959 ba̱ng si̱ tat a̱lyia̱ 1962.
Tonye Princewill
Tonye Princewill (byin 4 Zwat Jhyiung 1969) yet a̱tyukoot-a̱bwuang, a̱tyukwai-nfwuo-á̱niet, a̱tyunyia̱-fim ma̱ng a̱tyubeang-á̱niet Naijeriya wa a̱ ku yet a̱tyucatcuk gwomna Si̱tet Rivat mi̱ sot kwai-nfwuo-á̱niet Labour Party ji ma̱ a̱lyia̱ 2015 a̱wot, a̱zaghyi njen a̱kya, nggu wa ku yet a̱tyu nang sot kwai-nfwuo-á̱niet nang á̱ ku ngyei Ation Congress a̱ni ku ti̱n ma̱ a̱lyia̱ 2007 a̱ cat cuk gwomna si̱tet a̱ja. . Mi̱ di̱ yong huni, a̱ yet memba sot kwai-nfwuo-á̱niet All Progressives Congress (APC) wa. Da̱ nggu, a̱ ka ngyet nggwon A̱gwam T.J.T. Princewill wa, a̱gwam A̱byintyok Kalabari mi̱ Si̱tet Rivat, Naijeriya.
Nkhang Sudan
Nkhang Sudan na yet á̱si̱ a̱byin Ri̱pobi̱lik Sudan kikya, ma̱ng á̱si̱ a̱byin ka ka̱ shyia̱ sa̱t ma̱ a̱lyia̱ 2011 nang á̱ ngyei Sudan A̱tak a̱ni. A̱byin Sudan swan ma̱ a̱gba̱ndang fam Afi̱rika wu wa nang á̱ bu ngyei "Sudan" a̱ni. Swang a̱lyiat ji ku neet mi̱ بلاد السودان bilād as-sūdān, ku "a̱byin a̱dyundyung á̱niet ka", a̱wot jen jhyang á̱ ni̱ yei fam Sahet hu mi̱ Jenshyung ma̱ng A̱ka̱wa̱tyia̱ Afi̱rika a̱nia.
Ya̱fang
Sudan
Jimmy Wales
Jimmy Donal Wales (byin 7 Zwat A̱ni̱nai 1966), á̱ ka ndyen nggu ma̱ng a̱bubwuk a̱lyoot Wukipedia nggu wu Jimbo, yet a̱tyubwuang a̱cyetaneang, a̱cok-a̱cyetaneang, ma̱ng a̱tyukaswuo a̱ka̱kurum di̱n jen gbangbang a yet a̱tyu Bi̱ri̱ti̱n-Amerika wa a̱ni. wa. A̱ yet a̱tyonyiung mami á̱niet ba̱ ku kpaat a̱gban-lyen a̱zalang a̱ nwai cat kpangti̱n nang á̱ ngyei Wukipedia a̱ni ma̱ng sot savit ji̱ ba̱ng wuki ji̱ cat kpangti̱n nang á̱ ngyei Fandom (á̱ ku ngyei Wukia ku Wikia gbangbang) a̱ni. A̱ ku nyia̱ ta̱m tazwa nta̱m a̱zalang jhyang, nang Bomis, Nupedia, WikiTribune, ma̱ng WT Social.
Aka̱demi Sains Tyok Swidin
Aka̱demi Sains Tyok Swidin (Kungliga Vetenskapsakademien, Shong: Royal Swedish Academy of Sciences) wu yet a̱nyiung mami a̱yaaka̱demi tyok Swidin ba. Á̱ ku kpaat nggu 2 Zwat A̱taa 1739, a̱ yet sot ja ji̱ yong a̱pyia̱ nji ma̱sa̱t ma̱ng si̱ ji̱ nwai shyia̱ tafa a̱gwomna̱ti ba a̱ni, a̱wot a̱ ni̱ kyiak kpa̱t mban lyen sains a̱ka̱mat ma̱ng matimatik a̱wot a̱ bu mbeang cet mba hu mi̱ sot-á̱niet ji, ma̱nang gu kwan mban sa̱u á̱di̱dam ma̱sa̱t tsi̱tsak nfam vwuon.
Ját aka̱demi jini ja yet:
Kuzang a̱lyia̱, aka̱demi wu nwuak za̱náng Nobel mi̱ fizik ma̱ng kemisti̱ri, Za̱nang Sveriges Riksbank mi̱ Sains Tung Zwá mi̱ di̱ Jhyung Alfred Nobel, Za̱nang Crafoord ji, Za̱nang Sjöberg ji Sjöberg ji ma̱ng za̱náng ma̱ a̱di̱di̱t jhyang. Aka̱demi wu si̱ byia̱ a̱tan swat kpa̱ndang ma̱ng a̱yaaka̱demi á̱ghyang mi̱ bibyin nta, susot-á̱nietbyia̱lyen ma̱ng susot-nta̱m sains bibyin swanta a̱wot a̱ bu ni̱ li̱n a̱ma cat kpa̱ndang di̱ nta̱m sains tsi̱tsak bibyin swanta. Aka̱demi Sains wu nshyia̱ mi̱ Paak A̱keang A̱byin A̱byintyok fam a̱byin Si̱tokom hwa.
A̱ka̱fwuop nta
Sweden
A̱gban swáng a̱lyiat
A̱gban swáng a̱lyiat (á̱kpa a̱yaagban swáng a̱lyiat yet lyulyoot a̱yaala̱kzi̱m hwa neet di̱ kwaa̱mbwat swáng a̱lyiat a̱lyem a̱nyiung ku lilyem ma̱ a̱di̱di̱t, nang mi̱ di̱n jen ma̱ a̱di̱di̱t á̱ ni̱ tak ca̱caat ma̱ng kpa̱k zwunzwuo-a̱lyem hu (ku radical ma̱ng stroke ka̱nang lilyem ku ghwang á̱di̱dam mi̱ nghwughwu hwa), zang nggu byia̱ nkhang tazwa nfa, vak nyian ta̱m, bwoi a̱lyoot, yei, bwan, ba̱ng si̱ nat.  A̱ yet kwaa̱mbwaat ya̱fang swáng a̱lyiat hwa ku tak a̱meang tsi̱tsak nkyangmami na a̱ni.
Ya̱fang
Nkwaa̱mbwat
Julius Kosebinu Agbaje
Julius Kosebinu Agbaje wa ku yet darekto ntsa a̱lisaaikurum First Bank a̱ yet a̱tyu Naijeriya a̱ni. Nggu wa yet a̱tyia̱ a̱tyukwai-nfwuo-á̱niet Jimmy Agbaje ma̱ng a̱tyolisaaikurum Shegun Agbaje - a̱ ka ngyet a̱kwak a̱son Guarantee Trust Bank.
Sudan (fam)
Sudan fam a̱byin hwa a̱tak Sa̱hara ka, ku yai kyiak neet mi̱ fam Jenshyung Afi̱rika hu ba̱ng si̱ nat A̱ka̱wa̱tyia̱ ma̱ng A̱tyin Afi̱rika. A̱lyoot ka neet La̱ra̱ba ji ja , ku "a̱byin A̱dyundyung ba", ma, si̱ huni si̱ fa Jenshyung Afi̱rika ma̱ng fam a̱za A̱ka̱wa̱tyia̱ Afi̱rika.
Ishan (a̱lyem)
Ishan (ku A̱san ku Esan) yet a̱lyem kya ka̱ tai a̱si̱ A̱do ka̱ byia̱ nwunwuat vwuon a̱ni mi̱ Naijeriya. Á̱ shyia̱ di̱ lyuut a̱yaagban swáng a̱lyiat ma̱ng nkwaa̱mbwat a̱gi̱rama a̱lyem Ishan mi̱ di̱ yong huni. A̱lyem ka si̱ byia̱ a̱balilyem ma̱ a̱di̱di̱t nang Ogwa, Ẹkpoma (Ekuma), Ebhossa (Ewossa), Ewohimi, Ewu, Ewatto, Ebelle, Igueben, Irrua, Ohordua, Uromi, Uzea, Ubiaja mbeang Ugboha.
A̱balilyem
Lyulyoot a̱balilyem Ishan ma̱nang Osiruemu (2010) ku tak a̱ni:
Zwunzwuo-a̱lyem
Ishan nyia̱ ta̱m ma̱ng zwunzwuó-a̱lyem ma̱ a̱di̱di̱t. A̱wot, zwunzwuó-a̱lyem Ishan á̱ ku ghwut ndyo di̱di̱ri̱k neet di̱ a̱si̱ Rom ji a̱ni si̱ bai 25:
Zwunzwuó-a̱lyem ji nang á̱ baat fafaan a̱ni di̱n cei-di̱n cei si̱ bai ncei 10:
Benson Idahosa
Benson Andrew Idahosa (11 Zwat A̱kubunyiung 1938 – 12 Zwat Tsat 1998), ku yet a̱tyushei a̱lyiat A̱gwaza sot Pentikot Karisi̱ma wa a̱ ku neet mi̱ Naijeriya a̱ni. Nggu wa yet a̱tyukpaat Church of God Mission International. Ma̱ a̱di̱di̱t ku yei A̱gba̱ndang Bishop Benson Idahosa a̱tyia̱ nsot Pentikot wu ma̱ a̱byin Naijeriya. Idahosa wa ku kpaat Yunuvasi̱ti Benson Idahosa (BIU) hu ma̱ A̱gba̱ndang A̱keang Bini, Si̱tet A̱do, Naijeriya. A̱ni̱nap nggwon nggu wu a̱ ka yet nggwon a̱sam nggu ma̱nyin, Bishop F.E.B. Idahosa, nggu wa yet a̱kwak a̱son BIU mi̱ di̱ yong huni, a̱ si̱ yet a̱tyukpaat ma̱ng a̱kwak a̱son Big Ben's Children Hospital, byia̱k a̱kwak a̱son All Nations for Christ Bible Institute International ji, a̱ si̱ ba̱ng cucuk ma̱ a̱di̱di̱t jhyang.
Ishan (a̱lyem)
Zwunzwuo-a̱lyem
bh, gb, gh, kh, kp, kw (á̱ ka nyia̱ ta̱m ma̱ng a̱nji ba̱t bah), mh, nw, ny, sh.
Ya̱fang
Lilyem_swanta Lilyem_Afrika Lilyem_Afrika_Jenshyung Lilyem_Naijeriya Lilyem Nija–Konggo Lilyem Binuwe–Konggo Lilyem_a̱meang_A̱do
Za̱nang mi̱ Sains Tung Zwá mi̱ di̱ Jhyung Alfred Nobel
The Royal Swedish Academy of Sciences (Kungliga Vetenskapsakademien) is one of the royal academies of Sweden. Founded on 2 June 1739, it is an independent, non-governmental scientific organization that takes special responsibility for promoting natural sciences and mathematics and strengthening their influence in society, whilst endeavouring to promote the exchange of ideas between various disciplines.
The goals of the academy are:
Every year, the academy awards the Nobel Prizes in physics and chemistry, the Sveriges Riksbank Prize in Economic Sciences in Memory of Alfred Nobel, the Crafoord Prize, the Sjöberg Prize and several other awards. The academy maintains close relations with foreign academies, learned societies and international scientific organizations and also promotes international scientific cooperation. The Academy of Sciences is located within the Stockholm region's Royal National City Park.
Yunuvasi̱ti Benson Idahosa
Yunuvasi̱ti Benson Idahosa (Shong: Benson Idahosa University, BIU) á̱ ku ngyei Yunuvasi̱ti Nwuak-fwuo Krista (Shong: Christian Faith University, CFU, gbangbang a̱ni, shimba ku shyia̱ lasi̱n nyian ta̱m nang a̱tsak yunuvasi̱ti Naijeriya mi̱ Zwat Sweang a̱lyia̱ 2002 ja) yet yunuvasi̱ti Krista ku nwai yet si̱ a̱gwomna̱ti a̱ni, ma̱ A̱gba̱ndang A̱keang Bini, Si̱tet A̱do, Naijeriya. Á̱ ku shai a̱lyoot ka neet Yunuvasi̱ti Nwuak-fwuo Krista (CFU) á̱ si̱ tyia̱ Yunuvasi̱ti Benson Idahosa (BIU) á̱ cyin a̱tyukpaat yunuvasi̱ti wu, A̱gba̱ndang Bishop Benson Idahosa, ma̱nang a̱vwuomyiam ka yet ghwughwu nwuak a̱cucuk nggu hu hwa di̱ fam shei A̱lyiat A̱gwaza. Nggu wa ku yet a̱kwak a̱son tsa yunuvasi̱ti wu. A̱kwak a̱son wu mi̱ di̱ yong huni wa yet Rt. Rev. (Dr.) Faith Emmanuel Benson Idahosa,, nggwon-a̱sam nggu ka a̱ ka ngyet Bishop CGMi Faith Arena ma̱ng Co-ordinator, Next Generation Leadership Church of God Mission International.
A̱dyundyung á̱niet
A̱dyundyung yet khap á̱nietbishyi hwa ca̱caat ma̱ng a̱sa̱khwot kwa vam mba na, di̱n jen ma̱ a̱di̱di̱t mat kwai-nfwuo-á̱niet, a̱wot á̱niet bani bye byia̱ a̱sa̱khwot vam na̱ kyiak neet a̱sa̱khwot mbyin na̱ nwai tyia̱ duduu ba̱t a̱ni ba̱ng si̱ nat a̱si̱ na̱ li duduu ba̱t. A̱mgba̱m á̱niet bya nang á̱ ngyei "a̱dyundyung" byia̱ a̱duduu kwa vam bah; mi̱ bibyin ghyáng, nang mi̱ Bibyin A̱shong hu a̱ni, á̱ ni̱ kyiak swang a̱lyiat "a̱dyundyung" ji ji̱ fa á̱niet nang á̱ li á ngyei kwa vam mba hu tyia̱ duduu ka̱ á̱ mak ma̱ng si̱ á̱kum á̱niet ka.
A̱ka̱fwuop nta
A̱dyundyung (sa kwa vam á̱nietbishyi) A̱tsak á̱niet Osheniya Á̱niet ba̱ neet Afi̱rika a̱ni
Buy Plan B pills cheap https://www.amazon.com/Ohm-Choice-Emergency-Contraceptive-Levonorgestrel/dp/B0B322GHXR/ref=mp_s_a_1_9?crid=3N7Y65EBMVQ0E&keywords=Plan+B+pills&qid=1692490592&sprefix=plan+b+pill%2Caps%2C189&sr=8-9
Meet trans online https://mytransgenderdate.com/
Meet white singles now https://www.swirlr.com/
White men and white women looking for bbc https://www.bigblackcockfinder.com/browse-interests/tag,184,10,mature4.html
Sa̱hara
Sa̱hara ji, yet tswa a̱ji̱jak ja mi̱ vam-a̱byin Afi̱rika hu. Ma̱ng shi kyai a̱byin kilomita a̱ma̱ntaa̱naai 9,200,000 (met a̱ma̱ntaa̱naai 3,600,000), jija yet tswa a̱ji̱jak li gba̱gbai a̱ swak kuzang mi̱ swanta hu. Mami a̱mgba̱m a̱ka̱vwuo ka̱ li mi̱ tswa a̱ni, jija yet jija yet si̱ tsat ji mi̱ shi kyai a̱byin ma̱ a̱mgba̱m, si̱ lat mi̱ shi a̱zaghyi tswa taan A̱ntati̱ka ma̱ng a̱za Atik kikya.
Emmanuel Ifeajuna
Imaniet Arinze Ifeajuna (Emmanuel Arinze Ifeajuna, 1935 – 25 Zwat A̱kubunyiung 1967) ku yet a̱tyufi̱ri̱p a̱za ma̱ng a̱khwot a̱kwop Naijeriya a̱ ku yet Mejo wa a̱ni. Nggu wa ku tsa yet A̱dyundyung a̱tyu Afrika a̱ na nkyiak medat a̱na a̱shong mi̱ kuzang vwuo bibyin swanta mi̱ nvwuo British Empire and Commonwealth Games nang á̱ ku nyia̱ ma̱ a̱lyia̱ 1954 a̱ni. Zwunzwuo ya nggu ji ma̱ng fi̱ri̱p nggu hu ku swak kuzang hwa yet 6 ft 8 in (2.03 m), a̱wot si̱ a̱hwa hwa si̱ yet si̱ ku swak kuzang hu mi̱ a̱yaarekwot nvwuo A̱byintyok-shan Bi̱ri̱ti̱n ka mi̱ di̱n jen a̱ja.
A̱ ku yet a̱tyokum-a̱cyi wa a̱ ku neet ma̱ a̱keang A̱nica a̱ni, a̱wot a̱ ku si̱ yet nggwonfang University College, Ibadan wa a̱ fang sains a̱ni, a̱ si̱si̱ nwuo mi̱ naat mbwuot kwai-nfwuo-á̱niet meang. A̱ma̱lyim ma̱ng a̱nia, a̱ si̱ nwuo a̱ yet a̱khwot a̱kwop a̱ si̱ byia̱ bwak mi̱ ta̱gurup a̱gwomna̱ti a̱byin ba ma̱ a̱lyia̱ 1966.
Ncam Swak na
right|thumb|alt=Ghwughwu Ncam Swak si̱ 1675 hu ma̱ Amsterdam Esnoga synagogue wu tazwa parchment mi̱ 1768 mbwak [[Jekuthiel Sofer, a prolific Jewish eighteenth-century scribe in Amsterdam. The Hebrew words are in two columns separated between, and surrounded by, ornate flowery patterns.|Kwa 1768 huni (612×502 mm) mbwak Jekuthiel Sofer yet maat Ncam Swak 1675 hu hwa mi̱ sinagog Amsterdam Esnoga wu]]
Ncam Swak na (A̱biru: עֲשֶׂרֶת הַדִּבְּרוֹת, Aseret ha'Dibrot), á̱ ma ndyen nang Decalogue a̱ni, yet kpa̱m nka̱nda̱n Kpa̱m A̱lyiat A̱gwaza nia na̱ byia̱ a̱meang ma̱ng taada a mbeang kwok ntong, á̱ yet a̱tsatsak nkap mi̱ a̱yaadini Yahuda ma̱ng Krista ba. Lyuut Ncam Swak hu ku tyai a̱ka̱feang di̱ Kpa̱m A̱lyiat A̱gwaza si̱ Yahuda hu: mi̱ Ghwut 20:2-17 ma̱ng Kwok Cam 5:6-21.
Martin Luther King Jnr.
Martin Luther King Jr. (byin Michael King Jr.; Zwat Jhyiung 15, 1929 – Zwat Nyaai 4, 1968) ku yet A̱tyushei A̱lyiat A̱gwaza Ba̱ptis ma̱ng a̱tyufuut cat-a̱shai A̱merika wa, a̱ si̱ ka yet a̱tyonyiung mami a̱ca̱cet a̱yaakwak a̱son a̱guguut cat a̱ka̱wat á̱niet wa kyiak neet ma̱ a̱lyia̱ 1955 ba̱ng si̱ nat jen hyiai nggu ji ma̱ a̱lyia̱ 1968. A̱ ku bu yet a̱kwak-a̱son cot Afi̱rika-A̱merika wa ma̱ng nggwon a̱tyufuut cat a̱ka̱wat á̱niet ma̱ng a̱tyushei A̱lyiat A̱gwaza gbangbang, Martin Luther King Sr., King si̱ ya a̱son ma̱ng cat a̱ka̱wat á̱niet a̱sa̱khwot-nvam ma̱ a̱byin Muná̱pyia̱ Sí̱tet di̱n vak nwai koot-a̱sok ma̱ng nwai khwi cam á̱niet-a̱byin. A̱ ku shyia̱ cet nta̱m nggu hu da̱ a̱vwuo nwuak a̱cucuk Krista nggu ma̱ng fuut cat a̱ka̱wat nwai koot a̱sok Mahatma Gandhi, a̱ si̱ kwak tyeizat nwai cat koot a̱sok ma̱ng fa ghyang mi̱ fwuo di̱ nyia̱ fi̱p ma̱ng ncam Jim Crow ma̱ng nkyang jhyang na̱ ghai á̱niet a̱ni.
Ncam Swak na
Á̱nietbyia̱lyen ba lak shim nyia̱ á̱ ku lyuut Ncam Swak na a̱wot mbwak a̱nyan wa, a̱wot á̱ghyang á̱nietbyia̱lyen ce si̱ nwuak shim nyia̱ Ncam Swak na ku yet maat ncam ma̱ng nda̱p a̱nu A̱hitti ma̱ng A̱mesopotamiya ni̱nia. Ma̱ng si̱sak kwambwat Ghwut hu mi̱ Torah wu, á̱ ku tyai Ncam Swak na a̱zaghyi Musa da̱ A̱fan Si̱nai kikya.
Bwoi swang a̱lyiat
Mi̱ Kpam A̱lyiat A̱gwaza A̱biru hu, á̱ ku yei a̱lyoot Ncam Swak na עשרת הדיברות (á̱ shyak lyuut hu ntyia̱ aseret ha-dibrot), mi̱ Ghwut 34:28, Kwok Cam 4:13 ma̱ng Kwok Cam 10:4. Mi̱ a̱mgba̱m a̱ka̱vwuoneet nkhang na, á̱ maai á̱ bwuak swáng a̱lyiat ji nang "swáng a̱lyiat swak ji", "á̱lyiat mumwang swak na", ku "á̱di̱dam swak na".
Mi̱ Septuagint wu (ku LXX), á̱ ku bwuak "swáng a̱lyiat swak" ji nang "Decalogue", zang ja á̱ bwuo neet di̱ Helen wu δεκάλογος, dekalogos, fa ngaan hu a̱wot ku si̱ ta̱fang bwan Helen hu hwa (mi̱ accusative wu) δέκα λόγους, deka logous. Jen jhyang, á̱ ma nyia̱ ta̱m ma̱ng swang a̱lyiat jini di̱n Shong, a mbeang Ncam Swak. Bwan Kpa̱m A̱lyiat A̱gwaza Tyndale ma̱ng Coverdale di̱n Shong ku nyia̱ ta̱m ma̱ng "a̱cyuang zwunzwuo swak" wa. Kpa̱m A̱lyiat A̱gwaza Geneva hu si̱ nyia̱ ta̱m ma̱ng "ncam swak", si̱ ku khwi a̱ni hwa si̱ yet Kpa̱m A̱lyiat A̱gwaza Bishops hu ma̱ng Authorized Version (bwan "King James" hu) nang "ncam swak". A̱ca̱cet bwan Shong ma̱ a̱di̱di̱t ku nyia̱ ta̱m ma̱ng swang a̱lyiat ji "ncam" ja.
Á̱ ku ngyei a̱yaatabi̱let nfang na, mi̱ di̱ nyia̱ fi̱p ma̱ng ncam swak na nang á̱ ku ta̱zut da̱ mba a̱ni, לוחות הברית, Lukhot HaBrit, ku fa "a̱yaatabi̱let la̱p a̱nu ba".
Christopher Gwabyin Musa
Mejo Jenera Christopher Gwabyin Musa (byin 25 Zwat Swak ma̱ng Sweang 1967) wa yet Chief of Defence Staff Naijeriya a̱si̱ 18 wu. A̱kwak-a̱son a̱byin Bola Tinubu wa ku ti̱n nggu a̱ si̱ tyia̱ nggu mi̱ cuk ji ma̱ a̱tuk mam 19 Zwat A̱taa 2023.
Ya̱fang
byin 1967 Á̱niet Si̱tet Ka̱duna Mmanfang Nigerian Defence Academy Á̱niet nswuan A̱yaaofisa A̱khwot A̱kwop A̱byin Naijeriya A̱yaakomanda Multinational Joint Task Force
Sunday Marshall Ka̱tung
Sunday Marshall Ka̱tung (byin 1 Zwat Nyaai 1961) yet a̱tyukwai-nfwuo-á̱niet ma̱ng a̱tyufak-a̱lyiat Naijeriya wa a̱ ku yong da̱ a̱kwonu Kaduna South Senatorial District nang sa̱neto a̱ni. A̱ ku yet memba A̱li A̱ghyi Mundundung wa da̱ a̱kwonu fam-khai Mundundung Jaba/Zangon Kataf, Si̱tet Ka̱duna.
Ministri A̱beam Mundundung Naijeriya
Ministri A̱beam Mundundung Naijeriya hu yet sot jhyiung ja mami susot-nta̱m a̱gwomna̱ti mundundung Naijeriya. A̱gwomna̱ti mundundung ba ku kpaat ministri huni ma̱ a̱lyia̱ 1999 ma̱ng jat nyia̱ á̱lyiat bibeam na kan a̱wot á̱ ka yong di̱ li nyia̱ á̱ mun kuzang a̱lyiat a̱beam na da̱ a̱vwuo a̱nyiung ma̱ a̱byin ka. Nang kap a̱laseap ma̱ng jat nhu hu, ministri hu si̱ ghwut di̱ cok bibeam a̱byin ka. Ministri hu bwan cam ma̱ng ti̱n a̱ghyi di̱ naat mbwuot nwuai tswa a̱jijak ma̱ng tyam a̱ka̱kwon mi̱ susop, a̱lyiat ri̱giwa, kywat a̱byin, ma̱ng byian a̱vwuo, mbeang shai shi̱shai lili wun hu ma̱ng cat si̱sak nang á̱ na mban nyia̱ ta̱m ma̱ng a̱kpa̱mkpa̱rang ndong ma̱ a̱byin ka a̱ni.
Sunday Marshall Ka̱tung
Ya̱fang
Á̱niet Si̱tet Ka̱duna byin 1961 Á̱niet nswuan A̱jhyuo
Giorgia Meloni
Giorgia Meloni (á̱ byin nggu a̱tuk 15 Zwat Jhyiung 1977) yet a̱tyukwai-nfwuo-á̱niet ma̱ng a̱tyukwok-nkhang Italiya wa. A̱ ku yet memba Tutu Byiá̱k wa mi̱ Italiya kyiak neet ma̱ a̱lyia̱ 2006, a̱wot a̱ ku yet a̱kwak-a̱son sot kwai-nfwuo-á̱niet Á̱na̱nyiuk-a̱sam Italiya ji (FdI) neet ma̱ a̱lyia̱ 2014, a̱wot a̱ ku yet a̱kwak a̱son European Conservatives and Reformists Party neet ma̱ a̱lyia̱ 2020.
Hannibal Brumskine III
Hannibal Brumskine III (byin 28 Zwat Nyaai 1997) yet a̱tyubwuang a̱cyetaneang Laibiriya-A̱merika wa. Brumskine III wa yet a̱tyukpaat TheMusicBusiness.co ma̱ng Black Owned Consultancy.
Charles III
Charles III (Charles Philip Arthur George; á̱ byin nggu a̱tuk 14 mi̱ Zwat Swak ma̱ng Jhyiung a̱lyia̱ 1948) wa yet A̱gwam Muna̱pyia̱ A̱byintyok wu ma̱ng bibyintyok Munswat 14 ghyáng (A̱ntigwa ma̱ng Ba̱rbuda, A̱strelya, Ba̱hamat hu, Beli̱t, Ka̱na̱da, Grenada, Ja̱ma̱ika, Zi̱lan Swai, Papwa Gini A̱fai, Sen Kit ma̱ng Nevit, Sen Lushiya, Sen Vinsen ma̱ng A̱yaagi̱renadin ba, Solomon Islands hu, ma̱ng Tuvalu) neet nang gu ku nyeak di̱ cuk tyok ji a̱tuk 8 mi̱ Zwat A̱kubunyiung a̱lyia̱ 2022, di̱ kwa̱imam kwi a̱yang nggu hu, A̱li̱za̱ba̱t II. Mi̱ di̱ swat nggu hu nang Duke of Cornwall ma̱ng Duke of Rothesay kyiak neet ma̱ a̱lyia̱ 1952 ba̱ng si̱ tat ban di̱ cuk tyok nggu hu ma̱ a̱lyia̱ 2022, nggu wa yet a̱ci̱t a̱ yet a̱khwukhwop a̱swak ma̱ng a̱si̱ nggu labeang di̱ yong a̱hwa a̱swak mi̱ nkhang a̱byin Bi̱ri̱ti̱n. Nggu wa meang ku labeang a̱swak di̱ yet A̱fai A̱gwam Wa̱la̱t, a̱ ku shim a̱lyoot tyok a̱kya kyiak neet ma̱ a̱tuk 26 mi̱ Zwat A̱natat a̱lyia̱ 1958 ba̱ng si̱ tat ban di̱ cuk tyok nggu hu a̱tuk 8 Zwat A̱kubunyiung 2022.
William Ruto
William Kipcircir Samoei Arap Ruto (á̱ byin nggu 21 Zwat Swak ma̱ng Sweang 1966) yet a̱tyukwai-nfwuo-á̱niet a̱byin Kenyan wa a̱ bu a̱ yet a̱kwak a̱son a̱fwuon a̱byin Kenya wu mi̱ di̱ yong huni, neet mi̱ Zwat A̰kubunyiung a̱lyia̱ 2022. A̱zaghyi nang gu ngyet a̱kwak a̱son a̱byin wu a̱ni, nggu wa ku yet Byia̱k a̱kwak a̱son a̱byin 11 ji kyiak neet ma̱ a̱lyia̱ 2013 ba̱ng si̱ tat 2022. A̱ ku ba̱ng cucuk a̱gwomna̱ti jhyang di̱n jen ji̱ ku swak a̱ni nang: Minista Á̱lyiat A̱mali hu, Minista Khap ma̱ng Minista A̱gba̱ndang Tat-a̱pyia̱.
Remi Babalola
Aderemi Waheed Babalola yet a̱tyolisaaikurum wa ma̱ng minista Naijeriya gbangbang.
Onyebuchi Chukwu
Onyebuchi Chukwu (byin 22 Zwat Nyaai 1962) yet a̱tyukwai-nfwuo-á̱niet Naijeriya wa a̱ ku yet Minista Gbi̱ngban Naijeriya a̱ni kyiak neet ma̱ a̱lyia̱ 2010 ba̱ng si̱ tat a̱lyia̱ 2014.
Malik Ado-Ibrahim
A̱fai-a̱gwam Malik Ado-Ibrahim  (byin 22 Zwat Swak ma̱ng Sweang 1960) yet a̱tyubwuang ma̱ng a̱tyukwai-nfwuo-á̱niet Naijeriya wa. Ma̱ a̱lyia̱ 1999 ma̱nang gu ku yet ndyia̱ 38 a̱ni, a̱ si̱ yet a̱son a̱tyu a̱dyundyung kwa a̱ na mak yet a̱tyubyia̱ sot Arrows ji, ji̱ yet sot-nta̱m ji̱ nyia̱ tyok tazwa á̱kpa 70 mami á̱kpa 100 a̱mgba̱m zwa Formula One ji. Nggu wa yet nggwon-a̱sam a̱tat Ohinoyi A̱byintyok A̱bira ka, Ado Ibrahim. A̱ ku nat fang hu mi̱ Nggi̱lan ma̱ng Muná̱pyia̱ Si̱tet A̱merika. Nggu wa yet a̱tyucatcuk a̱kwak a̱son a̱byin Naijeriya wu tafa Young People's Party (YPP).